CELEX: 62017CN0304
Language: bg
Date: 2017-05-24 00:00:00
Title: Дело C-304/17: Преюдициално запитване от Obersten Gerichtshof (Австрия), постъпило на 24 май 2017 г. — Helga Löber/Barclays Bank PLC

14.8.2017   
            
            
               BG
            
            
               Официален вестник на Европейския съюз
            
            
               C 269/6
            
         Преюдициално запитване от Obersten Gerichtshof (Австрия), постъпило на 24 май 2017 г. — Helga Löber/Barclays Bank PLC
   (Дело C-304/17)
   (2017/C 269/09)
   Език на производството: немски
   
      Запитваща юрисдикция
   
   Oberster Gerichtshof
   
      Страни в главното производство
   
   
      Ищец: Helga Löber
   
      Ответник: Barclays Bank PLC
   
      Преюдициални въпроси
   
   Съгласно член 5, точка 3 от Регламент (ЕО) № 44/2001 на Съвета от 22 декември 2000 година относно компетентността, признаването и изпълнението на съдебни решения по граждански и търговски дела за претенции на извъндоговорно основание (1) поради отговорност във връзка с проспект, когато
   
               —
            
            
               инвеститорът е взел по местоживеенето си породеното от ненадлежно изготвен проспект решение за инвестиране
            
         
               —
            
            
               и въз основа на това решение е превел покупната цена за придобитата на вторичния пазар ценна книга от своята сметка в австрийска банка по сметка за сетълмент в друга австрийска банка, откъдето цената след това е преведена на продавача по поръчка на ищеца,
            
         
               a)
            
            
               компетентен ли е съдът, в чийто съдебен район е местожителството на инвеститора,
            
         
               б)
            
            
               компетентен ли е съдът, в чийто съдебен район се намира седалището или управляващият сметката клон на банката, където ищецът има сметка, от която е превел инвестираната сума по сметката за сетълмент,
            
         
               в)
            
            
               компетентен ли е съдът, в чийто съдебен район се намира управляващият сметката клон на банка, в която е сметката за сетълмент,
            
         
               г)
            
            
               компетентно ли е едно от посочените съдилища по избор на ищеца,
            
         
               д)
            
            
               или нито едно от посочените съдилища не е компетентно?
            
         
      (1)  ОВ L 12, стр. 1; Специално издание на български език, 2007 г., глава 19, том 3, стр. 74.